open-index/open-wikipedia-markdown huggingface dataset:
Jason Isaacs

**Jason Isaacs** (født 1963) er en engelsk skuespiller.

## Karriere
Isaacs er best kjent for å ha spilt Lucifus Malfang i fem av *[[Harry Potter]]*-filmene. I tillegg har han spilt i flere andre kjente filmer, som *[[Armageddon]]* (1998), *[[Patrioten]]* (2000), *[[Black Hawk Down]]* (2001), *[[Peter Pan (film fra 2003)|Peter Pan]]* (2003), *[[Green Zone]]* (2010) og *[[Abduction]]* (2011). I tillegg spiller han for tiden hovedrollen som Michael Britten i TV-serien *[[Awake (TV-serie)|Awake]]*.

Han ble i 2008 nominert til Golden Globe for sin innsats i miniserien *[[The State Within]]*.

## Annet
Isaacs møtte sin kone Emma Hewitt på dramaskolen. De har vært gift siden 1988. Han snakker spansk flytende.

## Utvalgt filmografi
### Filmer
* *[[Hotel Mumbai]]* (2018)
* *[[The Death of Stalin]]* (2017)
* *[[Fury (film)|Fury]]* (2014)
* *[[Abduction]]* (2011)
* *[[Harry Potter og dødstalismanene – del 2]]* (2011)
* *[[Biler 2]]* (2011) - stemme
* *[[Harry Potter og dødstalismanene – del 1]]* (2010)
* *[[Green Zone]]* (2010)
* *[[Harry Potter og føniksordenen (film)|Harry Potter og føniksordenen]]* (2007)
* *[[Grindhouse]]* (2007)
* *[[Friends with Money]]* (2006)
* *[[Harry Potter og ildbegeret (film)|Harry Potter og ildbegeret]]* (2005)
* *[[Elektra (film fra 2005)|Elektra]]* (2005)
* *[[Peter Pan (film fra 2003)|Peter Pan]]* (2003)
* *[[The Tuxedo]]* (2003)
* *[[Windtalkers]]* (2002)
* *[[Resident Evil (film)|Resident Evil]]* (2002)
* *[[Black Hawk Down]]* (2001)
* *[[Sweet November]]* (2001)
* *[[Patrioten]]* (2000)
* *[[The End of the Affair]]* (1999)
* *[[Soldier]]* (1998)
* *[[Armageddon (film)]]* (1998)
* *[[Event Horizon]]* (1997)
* *[[Dragon Heart]]* (1996)

### Fjernsyn
* *[[The OA]]* (2016–)
* *[[Star Trek: Discovery]]* (2017–)
* *[[Awake (TV-serie)|Awake]]* (2012) - 13 episoder
* *[[Brotherhood]]* (2006-08) - 29 episoder
* *[[Entourage]]* (2008) - 1 episode

## Referanser


## Eksterne lenker
*
Secret Dreams and Forbidden Fire

***Secret Dreams and Forbidden Fire*** er det sjette studioalbumet til Bonnie Tyler utgitt i 1986. Albumet nådde 24.-plass på salgslistene i Storbritannia og bare 106.-plass i USA, men til tross for dette gjorde albumet stor suksess i Europa og da særlig på kontinentet.

I likhet med sin forgjenger ble albumet produsert av Jim Steinman og inneholder fire av hans sanger. Blant dem er «Ravishing,» duetten «Loving You's a Dirty Job but Somebody's Gotta Do It» (med Todd Rundgren) og hitlåten «Holding Out for a Hero», som ble skrevet av Dean Pitchford og Jim Steinman for kinosuksessen *[[Footloose]]* fra 1984.

## Sporliste
#«Ravishing» – 6:24 (Jim Steinman)
#«If You Were a Woman and I Was a Man» – 5:15 (Desmond Child)
#«Loving You's a Dirty Job but Somebody's Gotta Do It» (Duet med Todd Rundgren) – 7:47 (Jim Steinman)
#«No Way to Treat a Lady» – 5:17 (Bryan Adams, Jim Vallance)
#«Band of Gold» – 5:49 (Edyth Wayne, Ronald Dunbar)
#«Rebel Without a Clue» – 8:35 (Jim Steinman)
#«Lovers Again» – 4:32 (Desmond Child)
#«Before This Night Is Through» – 5:21 (Beppe Cantarelli, Adrienne Anderson)
#«Holding Out for a Hero» – 5:48 (Jim Steinman, Dean Pitchford)

Sangen «Under Suspicion» (skrevet av Tyler, Paul Hopkins og Peter Oxendale) var inkludert på kassett versjonen av albumet og som B-side på «Loving You's a Dirty Job ...» samt «If You Were a Woman» singlene.

«Before This Night Is Through» var ikke inkludert på LP versjonen av albumet.

Til tross for at dette albumet ble utgitt etter The Wrestling Album, var en instrumental versjon av «Ravishing» brukt som temasang i CBS sin animasjonserie, *[[Hulk Hogan's Rock 'n' Wrestling]]* fra 1985 til 1987.

## Liste plasseringer
### Album

### Singler

## Album kreditering
*Vokal: Bonnie Tyler
*Gitarer (Spor 1-8): Sid McGinnis
*Gitarer (Spor 3, 5, 6): Eddie Martinez
*Gitarer (Spor 8-9): Hiram Bullock
*Bassgitar: Steve Buslowe
*Piano og Synthesizers: Roy Bittan
*Piano, Synthesizers og Linn Trommer (Spor 9): Sterling Smith
*Synthesizers og programmering (Spor 1-8): Larry Fast
*Synthesizers og programmering (Spor 9): Phil Shenale
*Saksofon (Spor 2): Lenny Pickett
*Horn (Spor 9): Tom Malone, Michael Brecker, Alan Rubin, Lew Soloff, Jim Pugh, Dave Taylor
*Trommer (Spor 4-5, 8): Max Weinberg
*Trommer (Spor 1-3, 5-6): Jimmy Bralower
*Simmons/Linn Trommer (Spor 9): Art Wood
*Trommeprogrammering (Spor 6): Joe Stefko
*Tilleggs vokal (Spor 6), Bakgrunns vokal: Todd Rundgren
*Bakgrunns vokal: Tawatha Agee (Spor 1), Rory Dodd, Curtis King (Spor 1), Cindy Mizelli (Spor 1), Holly Sherwood (Spor 7-9), Eric Troyer

## Produksjons detaljer
*Arrangert av Jim Steinman, Roy Bittan og musikerne
*Bakgrunns vokal arrangert av Todd Rundgren, Eric Troyer, Rory Dodd og Ellen Foley
*Produsent(er): Jim Steinman, Roy Bittan, John Jansen, Larry Fast, John Rollo
*Med-produsent: Alan Rubin
*Teknikere: Steve Rinkoff, Alan Rubin
*Assisterende teknikere: Nelson Ayres
*Miksere: Larry Alexander, Sir Arthur Payson
*Mastering: Greg Calbi

## Referanser


## Eksterne lenker
*
Folkerepublikken Kinas utenriksministerium

**Folkerepublikken Kinas utenriksministerium** () er det regjeringsorgan i Folkerepublikken Kina som har utøvende myndighet for anliggender vedrørende landets forbindelser til andre land i verden. Det er underordnet Folkerepublikken Kinas statsråd.

Ministeriets hovedkontorer er i bydistriktet Chaoyang i Beijing. Det forestår kontakten til andre lands ambassader og sender ut diplomater til andre land, det forestår forhandlinger og undertegner multilaterale og bilaterale avtaler. Det representerer landets interesser i FN og i andre internasjonale organisasjoner.

## Folkerepublikken Kinas utenriksministre
# Zhou Enlai (1949–1958)
# Chen Yi (1958–1972)
# Ji Pengfei (1972–1973)
# Qiao Guanhua (1973–1976)
# Huang Hua (1976–1982)
# Wu Xueqian (1982–1988)
# Qian Qichen (1988–1998)
# Tang Jiaxuan (1998–2003)
# Li Zhaoxing (2003–2007)
# Yang Jiechi (2007-2013)
# Wang Yi (2013-)

## Eksterne lenker
* «Ministry of Foreign Affairs of the People's Republic of China»
Abduction

***Abduction*** er en amerikansk actionthriller fra 2011. Filmen er regissert av John Singleton, skrevet av Shawn Christensen, og har Taylor Lautner, Lily Collins og Alfred Molina i hovedrollene.

## Handling
Nathan (Taylor Lautner) er en tenåringsgutt med et godt hjerte og et heftig temperament, og som aldri har følt seg helt til rette i verden. Én dag skjønner han hvorfor: han finner ut at paret han har bodd hos hele livet ikke er hans virkelige foreldre. Før de får tid til å forklare, blir de drept av mystiske menn rett for øynene på Nathan. Når huset hans i tillegg sprenger i lufta kort tid etter, bortforklares det med gasseksplosjon - og ingen personer blir funnet døde. Tynget av sorg må Nathan sammen med sin venn Karen (Lily Collins), som tilfeldigvis var til stede da adoptivforeldrene ble drept, flykte og prøve å finne ut sannheten om alle de merkelige opptrinnene. De oppdager kvikt at de ikke kan stole på noen - ikke engang CIA.

## Rolleliste
* Taylor Lautner i rollen som Nathan Harper
* Lily Collins i rollen som Karen Murphy
* Alfred Molina i rollen som Frank Burton
* Michael Nyqvist i rollen som Nikola Kozlow
* Jason Isaacs i rollen som Kevin Harper
* Maria Bello i rollen som Mara Harper
* Sigourney Weaver i rollen som dr. Geri Bennett
* Denzel Whitaker i rollen som Gilly
* Dermot Mulroney i rollen som Martin Price
* Elisabeth Röhm i rollen som Lorna Price
* Roger Guenveur Smith i rollen som mr. Miles
* Antonique Smith i rollen som Burns
* William Peltz i rollen som Jake

## Eksterne lenker
* 
*
Yuan Guiren

**Yuan Guiren** (, født 1950 i fylket Guzhen i provinsen Anhui i Folkerepublikken Kina) er en kinesisk kommunistisk politiker. Han ble i 2007 Folkerepublikken Kinas undervisningsminister.

Han har tidligere vært president for Beijings pedagogiske universitet.

## Referanser


## Kilder
* China Vitae-biografi 

## Eksterne lenker
*
Güstrow

**Güstrow**  er den sjuende største by i den tyske delstaten Mecklenburg-Vorpommern og største by i Landkreis Rostock. Byen heter fra 23. mars 2006 også *Barlachstadt* etter kunstneren Ernst Barlach. Barlach bodde i Güstrow fra 1910 til sin død i 1938.

Byen ligger ved elven Nebel som er en sideelv til Warnow som har sitt utløp ved Rostock.

## Bilder

Güstrow Kerstingstraße Giebel der Domschule (01-2).jpg|Domskolen
Ernst-Barlach-Theater Güstrow 2011-III.jpg|Ernst-Barlach-teateret bygget i 1828
Stadtmuseum Güstrow 2011.jpg|Turistinformasjon og bymuseum
Guestrow Rathaus.jpg|Rådhuset
Güstrow Markt Blick von der Pfarrkirche St. Marien 2012-07-11 127.JPG|Torget i Güstrow
Güstrow Gertrudenkapelle.jpg|Gertrudenkapelle
Güstrow Postamt 2012-07-11 136.JPG|Postkontoret
Gut moor482.jpg|Inselsee
Guestrow Pfarrkirche St. Marien.jpg|St. Mariakirken


## Eksterne lenker
* 
*
Tantrasamgraha

***Tantrasamgraha*** (devanagari: तंत्रसंग्रह) (også translitterert som **Tantrasangraha**) er en viktig astronomisk avhandling skrevet av Nilakantha Somayaji, en astronom/matematiker som tilhørte Kerala-skolen for astronomi og matematikk. Avhandlingen ble fullført i 1501 og består av 432 vers på sanskrit fordelt på åtte kapitler.

## Referanser




## Videre lesning
*
*
Íslendings þáttr óráðga

**Íslendings þáttr óráðga** («Tåtten om den ubesluttsomme islendingen») er en tått, en kort islendingesaga fra 1200-tallet. Historien foregår i Norge på Harald Hardrådes regjeringstid (1046-1066) og handler «om en islænding, der forsøger at afpresse en nordmand». Tåtten tilsvarer et avsnitt fra *[[Harald Hardrådes saga]]*, slik denne er kjent fra Heimskringla.

## Referanser
John Gould

**John Gould** (født 14. september 1804 i Lyme Regis, Dorset, død 3. februar 1881 på Bedford Square, London) var en briitisk zoolog. 

Han er hovedsakelig kjent for sine illustrasjoner, særlig i ornitologiske arbeider. Etter en reise til Australia i 1838 offentliggjorde Gould *Birds of Australia* (1840-52) og *Mammals of Australia* (1845-60), som bidro til kjennskapen om Australias fauna.

## Skrifter
* *A century of birds from the Himalaya mountains* (1831)
* *Birds of Europé* (1832-37)
* *Synopsis of the birds of Australia* (1837-38)
* *Icones avium* (1837-38)
* *Birds of Asia* (1840-52)
* *Birds of Great Britain* (1862)

## Referanser


## Eksterne lenker
* 
* Exhibition at the Australian Museum
* ''The Zoology of the Voyage of H.M.S. Beagle'' – bibliografi av  Freeman, R. B. (1977)
* A. H. Chisholm, 'Gould, John (1804 - 1881)', Australian Dictionary of Biography, bind 1, MUP, 1966, pp 465–467.
* Skannede bøker fra Gallica
* Australias pattedyr - Serie av høyoppløselige bilder tatt fra 1845-utgaven.
Bryllupssangeren

***Bryllupssangeren*** (orig. *The Wedding Singer*) er en amerikansk romantisk komedie fra 1998. Filmen er regissert av Frank Coraci, skrevet av Tim Herlihy og har Adam Sandler og Drew Barrymore i hovedrollene.

## Handling
Robbie (Adam Sandler) drømmer om å bli rockestjerne, men tjener i stedet til livets opphold som bryllupssanger. I et av bryllupene han synger i møter han servitrisen Julia (Drew Barrymore), og de finner umiddelbart tonen. Når Robbie selv skal gifte seg, blir han dumpet av forloveden Linda foran alteret, og verden hans blir helt svart. I neste bryllup, der Julia igjen er servitør, er Robbie fortsatt i depressiv tilstand, og han dummer seg ut. Julia, som naturligvis legger merke til det, trøster Robbie. De kommer nærmere hverandre og bestemmer seg for å bli venner.

Julia skal også gifte seg, med en mann hun bryr seg dypt om, men som hun vet ikke egentlig er den rette for henne. Hun spør Robbie om hjelp. Han har falt for Julia og ser nå sitt snitt til å stjele hjertet hennes rett før bryllupet.

## Rolleliste
* Adam Sandler i rollen som Robbie Hart
* Drew Barrymore i rollen som Julia Sullivan
* Christine Taylor i rollen som Holly Sullivan
* Allen Covert i rollen som Sammy
* Matthew Glave i rollen som Glenn Guglia
* Ellen Albertini Dow i rollen som Rosie
* Angela Featherstone i rollen som Linda
* Alexis Arquette i rollen som George
* Christina Pickles i rollen som Angie Sullivan
* Billy Idol i rollen som seg selv
* Kevin Nealon i rollen som Mr. Simms
* Jodi Thelen i rollen som Kate
* Frank Sivero i rollen som Andy
* Patrick McTavish i rollen som Tyler
* Gemini Barnett i rollen som Petey
* Steve Buscemi i rollen som David 'Dave' Veltri
* Jon Lovitz i rollen som Jimmie Moore

## Eksterne lenker
* 
*
Soga om ljosvetningane

**Soga om ljosvetningane** (norrønt *Ljósvetninga saga*) er en islendingesaga fra ca 1250/1260. Historien foregår på Nordøst-Island fra ca 990-1066 og handler om uvennskapet mellom høvdingen Torgeir Ljosvetningagode fra gården Ljósavatn og hans slekt, mot høvdingen  og hans slekt. Historien strekker seg over fire generasjoner, og føres fram til slaget ved Stamford Bridge. Sagaen har blitt beskrevet som «sammensatt av en rekke forholdsvis selvstendige enheter», muligens tre større enheter eller «kanskje har det oprindelig været *to* sagaverker».

I den første delen skildres ufred og krangler forårsaket av Sǫlmundr; i midtdelen står Þórir Helgason og Þorkell Þorgeirrsson bak ondsinnede rykter og fornærmelser som krenker Guðmundrs ære. Guðmundr reagerer først med å få Þorkell dømt fredløs, og deretter med å drepe ham, i et innbruddsangrep. I den siste delen skildrer flere ulike konflikter mellom etterkommerne etter Þorgeirr and Guðmundr. Den tredje delen er lengst, og kompleks, med mange personer involvert.

Guðmundr som er hovedperson i midtdelen «is not a saga 'hero' in the mould of Egill, Kjartan, or Hǫrðr. In fact, he is not painted in a positive light at all – the saga narrates his social / political / legal wheeling and dealing with other local or northern chieftains, farmers, and slaves and while he often achieves the ends he wants from conflicts, he does not necessarily come out of these episodes with his honour and local standing enhanced.» Ann Park Lanpher peker i sin doktoravhandling på at selv om Guðmundr lykkes med å få Þorkell dømt fredløs, så har ikke dommen noen ødeleggende virkning på Þorkells livsutfoldelse; og «Consequently, Guðmundr’s revenge is ‘robbed of its full impact.’». 

Sagaen er kjent fra to pergamentshandskrift fra 1400-tallet; AM 461 qu og AM 162 C fol. «C-versjonen» er lengre, og har fått tilført tre eller fire tætter med supplerende tradisjonsstoff fra bygdens historie. De tre tættene som er redigert inn i C-versjonen av sagaen er *[[Ófeigs þáttr]]*, *[[Sörla þáttr]]* og *[[Vöðu-Brands þáttr]]*; mens *[[Tåtten om Torarin Ofse]]* er føyet til manuskriptet etter sagaen, tilsynelatende uten å være en del av den. I håndskriftene er sagaen også kalt *Þorgeirs saga goða* og *Guðmundar ríka ok Þorkels háks*. 

Sagaen er oversatt til nynorsk med tittelen *Soga om Ljosvetningane*; av Hallvard Magerøy i 1950, og av Tormod A. Stauri i fembindsverket *Islendingesagaene*, 2014.
 
## Referanser


## Eksterne lenker
* heimskringla.no, dansk fulltekst
Bente Roestad

**Bente Roestad** (født 1960) er en norsk barnebokforfatter og opphavskvinnen til miljødetektiven Blekkulf. Roestad har skrevet 19 bøker med tilhørende aktivitetshefter om Blekkulf og vennene hans. Den første boken *Blekkulf og vennene hans* kom ut på Grøndahl Forlag i 1989.

Det er blitt laget et rekke programmer om Blekkulf i Barne-TV og Barneradioen på NRK. Dukketeaterforestillingen «Blekkulf og den mystiske flaskeposten» er blitt spilt for mer enn 300 skoler og barnehager. Den første Blekkulf CD-en «Blekkulf Vann-vittig miljødetektiv» solgte til gullplate i 1994.

I 1990 mottok Roestad Karl Evangs pris for helseopplysning for sitt arbeid med Blekkulf. Blekkulf har vunnet Pressens Informasjonspris. På FNs Verdens Miljødag mottok Roestad Svaneprisen 2012 Hedersprisen og ble utnevnt til Årets Ildsjel 2012 av Miljøstiftelsen Pangea i samarbeid med Bellona.

Roestad har også skrevet bøker om blant annet Thor Heyerdahl, Kon-Tikiferden, Ørnerovet på Leka og Bronto.
## Referanser


## Eksterne lenker
*
Stripet pelamide

**Stripet pelamide** er en fisk i makrellfamilien. Den er en sjelden gjest i norske farvann.

Den kjennetegnes på den lange, trekantede fremre ryggfinnen, som er nesten sammenvokst med den bakre ryggfinnen. På ryggen har den 5&ndash;10 diffuse skrå striper. Buk- og brystfinnene er korte. Hodet og forkroppen har hudplater, mens resten av kroppen er dekket av svært små skjell. Maksimal lengde er 90&nbsp;cm og maksimal vekt 5,4&nbsp;kg, men vanlig størrelse er 50&nbsp;cm lang og en vekt på omtrent 2&nbsp;kg.
 
Arten er en stimfisk som lever pelagisk i de øvre vannlagene i kystfarvann. Den jakter på mange fiskeslag og tar også blekksprut og reker.

Stripet pelamide (engelsk: *Atlantic bonito*) er utbredt på begge sider av Atlanterhavet. I vest finnes den fra Nova Scotia i Canada sørover til nordlige Argentina. Den finnes i nordlige deler av Mexicogolfen, men mangler i det meste av Det karibiske hav. I øst er den utbredt fra Norge og Sverige sørover til Sør-Afrika. Den finnes også i Middelhavet og Svartehavet. En sjelden gang går den inn i Østersjøen, og arten har vist seg i finske farvann. I 2021 ble en stripet pelamide fisket i torskegarn i Stamsund i Lofoten, noe havforskere betegnet som et mysterium.

Høsten 2010 var stripet pelamide vanlig ved varmtvannsutslippet fra Ringhals kjernekraftverk sør for Göteborg.

Arten blir fisket i det meste av utbredelsesområdet, og dette fisket har størst betydning i Middelhavet og Svartehavet, der den er en ettertraktet matfisk. Årsfangsten svinger mellom 21&nbsp;000 og , og viser ingen økende eller minkende trend.

## Litteratur
* 
* 

## Referanser


## Eksterne lenker
* 

* 
*  
* 
* Bonitofeber - Sportsfiskarna
Eckhart Tolle

**Eckhart Tolle** (født **Ulrich Tolle**; 1948)er en tysk forfatter og influenser innen alternativbevegelsen. Han har skrevet flere bøker om bevissthet, selvutvikling, mental balanse, livsfilosofi og åndelighet. Tolle fremmer ingen spesiell religion, men oppgir å ha blitt inspirert av læresetninger fra zenbuddhisme, sufisme, hinduisme og Bibelen. Han har hatt stor innflytelse som «åndelig veileder» gjennom bøkene og foredrag på internett og TV.

## Bakgrunn og arbeid
Eckhart Tolle vokste opp i Tyskland, men flyttet til faren i Spania som 13-åring. Han reiste siden til England der han studerte språk, psykologi, filosofi og litteratur. Han skal ha opplevd en overveldende, spirituell forandring og følelse av stor indre ro etter en personlig krise som 29-åring. Han avbrøyt studier og begynte etterhvert å gi åndelige og personlige råd til venner og kjente. Han flyttet til Vancouver i Canada i 1995 der han fortsatt bor.

Eckhart Tolle har skrevet flere populære bøker, deriblant *[[The Power of Now: A Guide to Spiritual Enlightenment]]* fra 1997 (utgitt på norsk som *Det er nå du lever : en veiviser til åndelig opplysning* i 2001) og *[[A New Earth]]* fra 2005 (på norsk som *En ny jord : om å ta det indre bevissthetsspranget mot åndelig oppvåkning* i 2006). Bøkene har blitt enorme bestselgere i USA etter at den amerikanske TV-kjendisen Oprah Winfrey anbefalte dem i samtaleprogrammene sine og bokklubben sin. Eckhart Tolle har også nådd mange via foredrag på internett blant annet gjennom *Eckhart Tolle TV* som ble opprettet i 2009. Oprah Winfrey presenterte ham dessuten for et stort publikum i en serie programmer i 2008. 

## Referanser


## Eksterne lenker
* 
*
Kunio Maekawa

**Kunio Maekawa** (født 14. mai 1905 i Niigata (Niigata), død 26. juni 1986 i Tokyo) var en japansk arkitekt. Han gikk først Tokyo Middle School i 1918, og deretter Universitetet i Tokyo i 1925. Etter eksamen i 1928, reiste han til Frankrike for å arbeide hos Le Corbusier. I 1930 vendte han tilbake til Japan og jobbet med Antonin Raymond, og i 1935 etablerte sitt eget kontor. Han regnes blant de fremste representanter for den moderne arkitektur i Japan, spesielt i forbindelse med betongkonstruksjoner.

## Utvalgte verk
* 1932 Kimura industrilaboratorium, Hirosaki, Aomori
* 1942 Egen villa, flyttet til Edo-Tokyo Open Air Architectural Museum
* 1952 Nippon Sogo Bank, Tokyo
* 1954 Kanagawas prefekturs bibliotek og konsertsal, Yokohama, Kanagawa
* 1955 The International House of Japan, Tokyo (med Junzo Sakakura og Junzo Yoshimura)
* 1956 Fukushima utdannelsessenter, Fukushima
* 1958 Japans paviljong på verdensutstillingen i Brussel 
* 1960 Kyoto Kaikan, Kyoto
* 1961 Tokyo Bunka Kaikan (Veno kultur- og kongressenter), Tokyo
* 1964 Hayashibara kunstmuseum, Okayama
* 1977 Museum für Ostasiatische Kunst, Köln 
* 1979 Utvidelse av Nasjonalmuseet for vestlig kunst, Tokyo

## Bildegalleri

File:Kanagawa Concert Hall 2009.jpg|Kanagawas prefekturs bibliotek og konsertsal, Yokohama (1954)
File:Fukushima Education Center 2010.jpg|Fukushima utdannelsessenter, Fukushima (1956)
File:Expo58 building Japan inside.jpg|Interiør i janpans paviljong på verdensutstillingen i Brussel (1958)
File:Setagaya Ward Office 2009.jpg|Setagaya Ward Office, Setagaya-ku, Tokyo 
File:Tokio Marine & Nichido Fire Insurancea.jpg|Tokio Marine Building, Marunouchi, Chiyoda, Tokyo (1974)
File:Museum für ostasiatische Kunst (0480-82).jpg|Museum für Ostasiatische Kunst, Köln (1977)
File:NHK Fujimigaoka Clubhouse2 2008-04-05.JPG|NHK Fujimigaoka klubbhus, Suginami, Tokyo
File:Tokyo metropolitan art museum01 1920.jpg|Tokyo Metropolitan Art Museum, Taito-ku, Tokyo


## Referanser


## Eksterne lenker
* 
* Store norske leksikon
* Mayekawa Associates
* Daniell, Thomas Om Kunio Maekawa
Sarapiquí

:*For distriktet med sammen navn i kantonen Alajuela, se [[Sarapiquí (Alajuela)]].*
**Sarapiquí** er en kanton nord i provinsen Heredia i Costa Rica. Kantonen hadde 57&nbsp;147 innbyggere i 2011. Med et areal på 2140,54 km² utgjør Sarapiquí om lag 80 % av hele provinsen. Administrasjonssentrum er Puerto Viejo.

Kantonen er oppkalt etter elva Sarapiquí, som utgjør kantonens østlige grense. Sør i kantonen ligger en del av Braulio Carrillo nasjonalpark.

Kantonen grenser til Nicaragua i nord, provinsen Limón i øst, provinsen Alajuela i vest og kantonen Heredia i sør.

## Distrikter
Sarapiquí er delt inn i fem distrikter:
*Puerto Viejo
*La Vírgen
*Las Horquetas
*Llanuras del Gaspar
*Cureña

## Referanser
Quepos (kanton)

**Quepos** (tidligere **Aguirre**) er en kanton i provinsen Puntarenas i Costa Rica. Kantonen hadde 26&nbsp;861 innbyggere i 2011. Arealet er på 543,77&nbsp;km². Administrasjonssentrum er byen Quepos.

Kantonen ligger langs stillehavskysten, mellom munningene til elvene Damas og Barú. Flere populære turistmål ligger i Aguirre, deriblant Manuel Antonio nasjonalpark, som er landets mest besøkte nasjonalpark.

## Distrikter
Aguirre er delt inn i tre distrikter:
*Quepos
*Savegre
*Naranjito

## Bilder

Manuel Antonio Aug2008 07.JPG|Strand i Manuel Antonio nasjonalpark
Parque Nacional Manuel Antonio 1.JPG|Manuel Antonio nasjonalpark
Alto-quepos-tarrazu-costa-rica.jpg|Kystlinja ved Quepos sett fra høylanda i Tarrazú


## Referanser
Corredores

**Corredores** er en kanton i provinsen Puntarenas i Costa Rica. Kantonen hadde 41&nbsp;831 innbyggere i 2011. Arealet er på 620,60 km². Administrasjonssentrum er Ciudad Neily.

Kantonen ligger helt sør i provinsen, og grenser til Panama i øst. Paso Canoas i Corredores er en av to offisielle grenseoverganger mellom Costa Rica og Panama. Mange av innbyggerne i Corredores tilhører urfolket boruca.

I Corredores ligger Coto 47 flyplass.

## Distrikter
Corredores er delt inn i fire distrikter:
*Corredor
*La Cuesta
*Canoas
*Laurel

## Referanser
Coto Brus

**Coto Brus** er en kanton sørøst i provinsen Puntarenas i Costa Rica. Kantonen hadde 38&nbsp;453 innbyggere i 2011. Arealet er på 6933,91 km². Administrasjonssentrum er San Vito. Kantonen grenser til Panama i øst.

Navnet Coto Brus kommer av navna på elva Coto og dalen Brus.

## Distrikter
Coto Brus er delt inn i fem distrikter:
*San Vito
*Sabalito
*Aguabuena
*Limoncito
*Pittier

## Referanser


## Eksterne lenker
* CotoBrus.net
Footloose (sang)

«**Footloose**» er tittelsangen til kinosuksessen Footloose (1984), som ble skrevet av Dean Pitchford og Kenny Loggins. Sistnevnte spilte inn sangen, og den ble utgitt 28. januar 1984. Sangen er den første av to singler med Kenny Loggins, fra filmen ved samme navn. Sangen tilbragte tre uker på førsteplassen på salgslistene U.S. Billboard Hot 100 fra den 31. mars  til 14. april 1984, og var den første av to nummer én hits fra filmen *Footloose*. Sangen ble godt mottatt og er en av Loggins mest kjente sanger. Da det amerikanske filminstituttet laget en liste over de 100 beste filmsanger i forbindelse med hundreårsjubileumet, så lå «Footloose» på 96.-plass. 

Country musikk artisten Blake Shelton spilte inn en cover-versjon i forbindelse med nyinnspillingen av kinosuksessen  *[[Footloose]]* fra 1984.

## Innhold
Teksten beskriver en ung mann som ikke klarer å slutte å danse, og han oppfordrer alle andre til å gjøre det samme. «Cut Footloose» (slepp beina laus) som de synger i refrenget.

## Musikkvideo
Musikkvideoen ble regissert av Brian Grant, og inneholder flere scener fra filmen, da særlig varehuset der hovedpersonen Kevin Bacon utfører en improvisert danserutine (som i filmen ble utført til en helt annen sang).

## Liste plasseringer
### Topp plasseringer

### Forgjengere og etterfølgere

## Blake Shelton versjon

Blake Shelton spilte inn en country-versjon for den nye *Footloose* filmen fra 2011. Den klatret til  63.-plass på salgslisten US *Billboard* Hot Country Songs i november 2011. En musikkvideo med Shelton ble regissert av Shaun Silva og hadde premiere i oktober 2011.

### Liste plasseringer

## Øvrige versjoner
* Cover-versjoner ble også innspilt av Weird Al Yankovic, pureNRG, Good Charlotte, og Jive Bunny and the Mastermixers.
*The JaneDear Girls spilte inn en versjon av sangen for en De Luxe-utgave av albumet med filmmusikken i 2011. 

## Referanser


## Eksterne lenker
* Kenny Loggins discusses «Footloose" - RetroRewind intervju
Valget i Tanzania 1975

**Valget i Tanzania 1975** blei avholdt 26. oktober 1975. Tanzania var en ettpartistat på dette tidspunktet, med Tanganyika African National Union som eneste lovlige parti i fastlandstanzania og Afro-Shirazi Party som eneste lovlige parti på Zanzibar. Til nasjonalforsamlinga var det to kandidater fra samme parti i hvert valgdistrikt (med unntak av 40 valgdistrikter som kun hadde én kandidat), mens presidentvalget i praksis var en folkeavstemning rundt TANU-leder Julius Nyereres kandidatur.

Valgdeltakelsen lå på 81,7 % i begge valgene.

## Resultater
### President

### Nasjonalforsamlinga

## Referanser
Kenny Loggins diskografi

**Diskografi: [[Kenny Loggins]]**.

## Studioalbum

## Konsertalbum

## Samlealbum

## Julealbum

## Singler

## Annet

## Fotnoter

## Referanser
Valget i Tanzania 1970

**Valget i Tanzania 1970** blei avholdt 30. oktober 1970. Tanzania var en ettpartistat på denne tida, med Tanganyika African National Union som eneste lovlige parti i fastlandstanzania, og Afro-Shirazi Party som eneste lovlige parti på Zanzibar. I valget til nasjonalforsamlinga var det to kandidater fra samme parti i hvert av de 106 valgdistriktene, mens presidentvalget i praksis var en folkeavstemning om TANU-leder Julius Nyereres kandidatur.

Valgdeltakelsen var 70,1 % i presidentvalget og 66,6 % i nasjonalforsamlingsvalget.

## Resultater
### President

## Referanser
Drittel

**Drittel** kan vise til:

* Drittel (vektenhet) – en gammel vektenhet
* Drittel – en typografisk størrelsesangivelse
Engelbert Humperdincks diskografi

Dette er **diskografien** til sangeren Engelbert Humperdinck. (For den tyske operakomponisten, se Engelbert Humperdinck)

## Albumutgivelser

## Singler

## Eksterne lenker
* Engelbert Humperdinck Offisielle hjemmeside
Liste over førsteplasser på Billboard 200 i 2012

**Billboard 200** (tidligere **Billboard Hot 200**) er en liste som presenterer de 200 mest solgte/populære musikkalbum og EP-er i USA.

Dette er en oversikt over førsteplassene i 2012, ifølge salgslistene ''Billboard'' 200.

Adeles album, *[[21 (Adele-album)|21]]*, åpnet 2012 med ti strake førsteplasser, og fortsatte der det slapp i 2011. Det var også det mest solgte albumet i året som gikk, med over fem millioner solgte eksemplarer. 

Etter tre måneders pause, er Adele nå tilbake på førsteplassen igjen. (23. juni 2012).

## Liste
(Merk at *Billboard* publiserer salgslister med utgivelsesdato 7 til 10 dager inn i fremtiden.)

## Se også
*Musikkåret 2012

## Referanser
Sven Føyn

**Sven Føyn** (født 26. november 1908 i Bergen, død 8. januar 1987 i Oslo) var en norsk geolog med Finnmark som spesialitet.

Han studerte til cand.real. i mineralogi og petrologi 1935, og mottok Reuschmedaljen i 1940, gitt av Norsk geologisk forening til yngre geologers avhandlinger. Han deltok med blant andre Anatol Heintz i den engelsk-norsk-svenske ekspedisjon 1939 til nordvestlige Spitsbergen. Fra 1938 til 1947 var han lektor på Kongsberg videregående skole (rektor 1945–47). 

Under den andre verdenskrig var han i Hjemmefrontens ledelse på Kongsberg, hvor han var en del av Tanum-gruppen. Han ble i utgangspunktet rekrutert om å distribuere den illegale avisen *Bulletinen*, en avis han brukte som utgangspunkt for å produsere og gi ut *Vi-H7* i Kongsberg. 9. april 1942 ble han arrestert og sendt til Grini, forså videre til Elvenes ved Kirkenes, et opphold som varte totalt sju og en halv måned. Han ble igjen arrestert høsten 1943 og sendt til Bredtevt, hvor han ble sittende ni og en halv måned. 

Han etterfulgte i 1951 Carl Bugge som direktør for Norges geologiske undersøkelse (NGU), og startet blant andre større undersøkelser i Nord-Norge, som del av Nord-Norgesplanen. Ettersom NGU i 1957–58 skulle flyttes til Trondheim, sa han opp jobben og ble etterfulgt av Harald Bjørlykke. Selv tiltrådte Føyn en lærerstilling ved Aars og Voss skole i Oslo. I 1960 ble han første rektor ved den nybygde Eikeli videregående skole i Bærum. Han fortsatte sine sommerlige ekskursjoner til Finnmark, særskilt Tana, og oppnådde en dr.philos. i 1968. Føyn pensjonerte seg i 1975, men fortsatte som emeritus ved NGU sitt Oslo-kontor. Føyn var også styreformann for Norsk Geografisk Selskap fra 1961.

## Publikasjoner
*

## Fotnoter

## Referanser
Litteratur

*
Psykisk helsevernloven

**Psykisk helsevernloven** er en norsk lov som har til formål å sikre at etablering og gjennomføring av psykisk helsevern skjer på en forsvarlig måte og i samsvar med menneskerettighetene og grunnleggende rettssikkerhetsprinsipper, samt begrense bruk av tvang.

Loven etablerer hovedregelen om at psykisk helsevern ytes på bakgrunn av samtykke etter bestemmelsene i pasient- og brukerrettighetsloven. Det gis likevel hjemmel for bruk av tvang, blant annet tvungen legeundersøkelse, tvungen observasjon, å holde pasienten tilbake mot sin vilje, og undersøkelse av innlagte pasienters person, rom og eiendeler.

Loven etablerer kontrollkommisjoner som fører kontroll med alle tvangsvedtak.

## Referanser


## Eksterne lenker
*  Lovdata
Bolla

***Bolla*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 35-40 millimeter), bredvingede, ensfarget mørkbrune smygere.
Hodet er gjerne rødlig, og mange arter har noen små, hvite flekker på forvingen, forøvrig er de uten tegninger. Man må i stor grad undersøke kjønnsorganene for å skille disse ytre sett veldig like artene.

## Utbredelse
Artene er utbredt i Mellom- og Sør-Amerika, fra det sørligste USA (enkelte funn) til Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Carcharodini Verity, 1940
**************** Slekten *Bolla* Mabille, 1903
***************** *[[Bolla antha]]* Evans, 1953
***************** *[[Bolla atahuallpai]]* (Lindsey, 1925)
***************** *[[Bolla boliviensis]]* (Bell, 1937)
***************** *[[Bolla brennus]]* (Godman & Salvin, [1896])
***************** *[[Bolla catharina]]* (Bell, 1937)
***************** *[[Bolla clytius]]* (Godman & Salvin, [1897])
***************** *[[Bolla cupreiceps]]* (Mabille, 1891)
***************** *[[Bolla cybele]]* Evans, 1953
***************** *[[Bolla cyclops]]* (Mabille, 1877)
***************** *[[Bolla cylindus]]* (Godman & Salvin, [1896])
***************** *[[Bolla dorsolaciniae]]* Steinhauser, 1989
***************** *[[Bolla eusebius]]* (Plötz, 1884)
***************** *[[Bolla evippe]]* (Godman & Salvin, [1896])
***************** *[[Bolla fenestra]]* Steinhauser, 1991
***************** *[[Bolla giselus]]* (Mabille, 1883)
***************** *[[Bolla litus]]* (Dyar, 1912)
***************** *[[Bolla mancoi]]* (Lindsey, 1925)
***************** *[[Bolla morona]]* (Bell, 1940)
***************** *[[Bolla nigerrima]]* Mabille & Boullet, 1917
***************** *[[Bolla oiclus]]* (Mabille, 1889)
***************** *[[Bolla orsines]]* (Godman & Salvin, [1896])
***************** *[[Bolla phylo]]* Mabille, 1903
***************** *[[Bolla saletas]]* (Godman & Salvin, 1896)
***************** *[[Bolla solitaria]]* Steinhauser, 1991
***************** *[[Bolla sonda]]* Evans, 1953
***************** *[[Bolla subapicatus]]* (Schaus, 1902)
***************** *[[Bolla zora]]* Evans, 1953
***************** *[[Bolla zorilla]]* (Plötz, 1886)

## Kilder
* Brower, A.V.Z. og Warren, A. (2007) *Bolla* på *Tree of life* http://tolweb.org/Bolla/
* Markku Savela's Lepidoptera and some other life forms: Sjekkliste over artene. Hentet 16.6. 2012.

## Eksterne lenker
* 
* Butterflies of America - *Bolla* spp. http://www.butterfliesofamerica.com/L/t/Bolla_a.htm
Johann Andreas Naumann

**Johann Andreas Naumann** (født 13. april 1744 i Ziebigk ved Köthen, død 15. mai 1826 samme sted) var en tysk bonde og amatørnaturforsker. Han var fra til Johann Friedrich Naumann og geologen Georg Amadeus Carl Friedrich Naumann. Johann Andreas Naumann skrev en viktig bok om tyske fugler med tittelen *Naturgeschichte der Vögel Deutschlands* (1804), og hans navn har blitt hedret i de vitenskapelige navnene på fuglene rødfalk, *Falco naumanni,* og rødflekktrost, *Turdus naumanni.*

## Referanser


## Eksterne lenker
* Bilder fra en utgave av *Naturgeschichte*
Pellicia

***Pellicia*** er en slekt av sommerfugler som hører til familien smygere (Hesperiidae).

## Utseende
Små til middelsstore, brunlige smygere med litt spisse forvinger. Oversiden er gjerne ensfarget mørkbrun, undersiden lysere, gjerne med lyse bakkanter på vingene.
Larvene er nakne, avlange, mørke med hvite eller gulaktige flekker eller tverrbånd.

## Levevis
Artene holder til i skog, der larvene utvikler seg på planter i slektene *Allophylus*, *Serjania* (såpebærfamilien), *Cochlospermum* (Cochlospermaceae), *[[Åkervindelslekta|Convolvulus]]* og *[[Praktvindelslekta|Ipomoea]]* (vindelfamilien), inkludert dyrket søtpotet (*Ipomoea batatas*).

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Carcharodini Verity, 1940
**************** Slekten *Pellicia* Herrich-Schäffer, 1870
***************** *[[Pellicia alta]]* Steinhauser, 2007
***************** *[[Pellicia angra]]* Evans, 1953
***************** *[[Pellicia arina]]* Evans, 1953
***************** *[[Pellicia costimacula]]* Herrich-Schäffer, 1870
***************** *[[Pellicia demetrius]]* (Plötz, 1882)
***************** *[[Pellicia dimidiata]]* Herrich-Schäffer, 1870
***************** *[[Pellicia hersilia]]* Hayward, [1940]
***************** *[[Pellicia klugi]]* Williams & Bell, 1939
***************** *[[Pellicia najoides]]* Hayward, 1933
***************** *[[Pellicia ranta]]* Evans, 1953
***************** *[[Pellicia santana]]* Williams & Bell, 1939
***************** *[[Pellicia simulator]]* Williams & Bell, 1939
***************** *[[Pellicia theon]]* Plötz, 1882
***************** *[[Pellicia tonga]]* Evans, 1953
***************** *[[Pellicia trax]]* Evans, 1953
***************** *[[Pellicia tyana]]* Plötz, 1882
***************** *[[Pellicia vecina]]* Schaus, 1902

## Kilder
* Brower, A.V.Z. og Warren, A. (2007) *Pellicia* på *Tree of life* http://tolweb.org/Pellicia/
* Markku Savela's Lepidoptera and some other life forms: Sjekkliste over artene. Hentet 16.6. 2012.

## Eksterne lenker
* 
* Butterflies of America - *Pellicia* spp. http://www.butterfliesofamerica.com/L/t/Pellicia_a.htm
Mingsanger

**Mingsanger** (*Acrocephalus sorghophilus*) er en fugl i familien Acrocephalidae innen ordenen spurvefugler. Fugelen hekker nordøst i Kina (Liaoning til Hubei) og tilbringer vintrene på Filippinene. IUCN bedømmer arten som sårbar.

## Referanser


## Eksterne lenker
*
Johann Friedrich Naumann

**Johann Friedrich Naumann** (født 14. februar 1780 i Ziebigk, død 15. august 1857 samme sted) var en tysk forsker, ornitolog og redaktør. Det er vanlig å tilskrive grunnleggelsen av den vitenskapelige ornitologien i Europa til Naumann og han utga mange bøker der den 12 bind store serien *Naturgeschichte der Vögel Deutschlands* anses å være hans største bidrag. Hans far Johann Andreas Naumann (1744-1826) var naturforsker og hans bror Carl Andreas Naumann (1786–1854) var også ornitolog.

I 1821 solgte Naumann samlingen sin av fugler til Frederick Ferdinand, hertug av Anhalt-Köthen. Naumann fungerte som intendant for samlingen og fra 1835 har den vært åpen for beskuelse av allmennheten på slottet i Köthen i et tilbygg som fikk navnet "Ferdinandsbau".

Rødfalken har fått sitt artepitet, *naumanni*, for å hedre Naumann.

## Bibliografi
* *Taxidermie oder die Lehre, Thiere aller Klassen am einfachsten und zweckmäßigsten für Kabinette auszustopfen und aufzubewahren.* Hemmerde & Schwetschke, Halle 1815
* *Die Eier der Vögel Deutschlands und der benachbarten Länder in naturgetreuen Abbildungen und Beschreibungen*, 1818-1828
* Johann Andreas Naumann & Johann Friedrich Naumann: *Naturgeschichte der Vögel Deutschlands. Nach eigenen Erfahrungen entworfen.* Fleischer, Leipzig 1822-1866, Bind 1-13
* *Die Naturgeschichte der Vögel Mitteleuropas*. Hrsg. 1897-1905
* *Die Vögel Mitteleuropas* - eine Auswahl, hrsg. und mit einem Essay von Arnulf Conradi, Frankfurt am Main 2009, ISBN 978-3-8218-6223-1

## Referanser


## Kilder
* Wilhelm Heß: ADB Band 23. Duncker & Humblot, Leipzig 1886, S. 315 f. http://de.wikisource.org/wiki/ADB:Naumann,_Johann_Friedrich
* Paul Gottschalk: Johann Friedrich Naumann, in: Mitteldeutsche Lebensbilder, 1. Band Lebensbilder des 19. Jahrhunderts, Magdeburg 1926, S. 65–70.

## Eksterne lenker
* Naumann Museum
Li Shan (maler)

**Li Shan** (kinesisk: 李鳝; født ca 1686 i fylket Xinghua i provinsen Jiangsu i Kina, død 1762) var en kinesisk maler. Han begynte i ung alder, og ved 16 års alder var hans talent allerede lant merke til. Hans verk var influert av Shitao. Han regnes som en av de åtte eksentrikere fra Yangzhou.

Han tjenestegjorde også som magistrat for et fylke i Shandong. 

Li Shan er også navn på to andre kjente kinesiske malere, født i henholdsvis 1885 og i 1926.

## Referanser


## Eksterne lenker
* 
* Chinaculture.org
Oberschöneweide

**Oberschöneweide** er en ortsteil i Berlins bydel Treptow-Köpenick og var i sin tid et av de viktigste industriområder i Tyskland. Ortsteilens historie er nært forbundet med AEG som ble grunnlagt på stedet i 1887 og siden utviklet seg til en verdensomspennende virksomhet.

## Navn
*Weide* er tysk for *beitemark* eller *gressgang*. Navnet *Schöne Weyde* (*schön* er tysk for *vakker*) blir nevnt første gang i 1598 i en reisebeskrivelse av kurfyrst Joachim II av Brandenburg. Reisebeskrivelsen gjaldt en utstrakt slette på Sprees venstre side. Betegnelsen Schöneweide ble i årene som fulgte brukt om begge sider av Spree. Oberschöneweide *(Øvre S.)* ligger på høyre side av Spree, mens  Niederschöneweide *(Nedre S.)* er navnet på orsteilen på venstre side av elven.

## Historie
Den første kjente bygning på stedet var *Quappenkrug*, en kro oppkalt etter eieren Quappe, som også hadde åker- og fedrift på eiendommen. 
Kroen lå langs landeveien mellom de to på det tidspunkt selvstendige byene Berlin og Köpenick. Eiendommen ble i 1814 kjøpt av Oberfinanzrat (overfinansråd) Reinbeck og i løpet av hans eiertid ble den utbygget til å bli et mindre slott. Gården fikk navnet *Wilhelminenhof* etter finansrådens hustru og var i mange år et populært utfluktssted for Berlins befolkning. 

AEG fullførte i 1890 byggingen av sin første fabrikk i Oberschöneweide og utvidet deretter raskt sin virksomhet i årene frem til den første verdenskrigen.  I Oberschöneweide fantes blant annet AEGs produksjon av batterier og kabler, samt bilfabrikken NAG som var eid av et av AEGs datterselskaper. Videre ble oppført Tysklands første elektrisitetsverk for vekselstrøm.

I 1920 ble området en del av Stor-Berlin. De mange fabrikkene og den sterke arbeiderbevegelsen i området gjorde at SPD fikk et fotfeste under Weimarrepublikken. Motstandsbevegelsen under nasjonalsosialismen og den andre verdenskrigen hadde også sterke røtter i Oberschöneweide.

Etter 1945 og Tysklands gjenforening i 1990 lå Oberschöneweide i Øst-Berlin og dermed DDR. AEG og en rekke av de øvrige industriforetakene fortsatte derimot sin produksjon i Vest-Tyskland. Mellom 1956 og 1990 lå det statlige radiohuset til DDR i Nalepastrasse i Oberschöneweide.

Etter gjenforeningen i 1990 ble mange av industrilokalene i Oberschöneweide stående tomme, idet de statlige foretakene fra DDR ble nedlagt. AEGs lokaler blir fra 2006 brukt av Hochschule für Technik und Wirtschaft Berlin (HTW), med omkring 10 000 studenter.

## Bilder

Fil:Berlin-Oberschoeneweide Postkarte 001.jpg|Utfluktsstedet Wilhelminenhof i Oberschöneweide. Postkort fra 1901. 
Fil:Oberschoeneweide4.JPG|Bygningen til bilfabrikken NAG i Ostendestrasse 1-6.
Fil:Oberschoeneweide13.jpg|Technologie- und Gründerzentrum Spreeknie (TGS) i Ostendestrasse
Fil:BPE-LOWA.JPG|Damplokomotiv Lowa i Berlin parkjernbane

## Kjente personer fra Oberschöneweide
* Emil Rathenau, grunnlegger av AEG.
* Walter Rathenau, utenriksminister i Weimarrepublikken.

## Se også
* Kindl-Bühne Wuhlheide

## Eksterne lenker
* 
* Oberschöneweide på Berlins offisielle nettside Besøkt 17. juni 2012
Bosuilstadion

**Bosuilstadion** (*Den Bosuil*) er et fotballstadion i byen Antwerpen i Belgia. Det ble påbegynt i 1921 og åpnet i 1923, og har hele tiden vært hjemmebanen til Royal Antwerp FC. Det har en tilskuerkapasitet på , herav 800 innendørs VIP-seter,  seter utendørs og  ståplasser. Det ligger i distriktet Deurne.

Bosuilstadion var arena for omkampen av finalen i Cupvinnercupen i 1963/64, hvor Sporting Clube de Portugal vant mot MTK Budapest FC. Det var også vertskap for semifinalen i EM i fotball 1972 mellom Belgia og Vest-Tyskland, som ble vunnet av Vest-Tyskland. Tidligere ble også mange av Belgias privatlandskamper spilt på Bosuilstadion, men det har ikke vært spilt landskamper her siden kampen mot Brasil i 1988.
Gråpannedue

**Gråpannedue** *(Leptotila rufaxilla)* er en fugl i duefamilien i slekta *[[Leptotila]]*. Den finnes i Sør-Amerika.

## Eksterne lenker
*
Liste over førsteplasser på Billboard 200 i 2011

**Billboard 200** er en liste som presenterer de 200 mest solgte/populære musikkalbum og EP-er i USA.

Dette er en oversikt over førsteplassene i 2011, basert på ''Billboard'' 200 salgslister i USA.

## Listehistorikk
(Merk at *Billboard* publiserer salgslister med utgivelsesdato 7 til 10 dager inn i fremtiden.)

## Se også
*Musikkåret 2011

## Referanser
Gråbrystdue

**Gråbrystdue** *(Leptotila cassini)* er en fugl i duefamilien i slekten *[[Leptotila]]*. Den finnes i Belize, Colombia, Costa Rica, Guatemala, Honduras, Mexico, Nicaragua, og Panama.

## Eksterne lenker
*
Abrau

**Abrau** (russisk Абрау; fra abkhasisk for «synkehull») er en karstsjø i Russland, og den største i Krasnodar kraj. Den ligger 84 meter over havet, ved foten til Store Kaukasus, omtrent 14 km fra havnebyen Novorossijsk ved Svartehavet. Innsjøen er omtrent 2,6 km lang og 600 meter bred. 

Tidlig på 1900-tallet ble innsjøen rapportert å være 35 meter dyp, men i dag er det dypeste punktet bare 10 meter. Abrau har ikke noe utløp via elver. Tilløpsområdet rundt innsjøen er et stort vinområde med mange vingårder ved landsbyen Abrau-Djurso.

Det var opprinnelig bare fem fiskearter i Abrau, deriblant sildefisken *[[Clupeonella abrau]]* som bare finnes bare i denne innsjøen. 18 andre fiskearter er satt ut av mennesker.

## Referanser


## Eksterne lenker
* 
* Opprinnelsen til innsjøen 
* kuban-tourism.ru
Absolution Tour

**Absolution Tour** er en DVD utgitt av den engelske musikkgruppen Muse. DVD-en inneholder klipp fra de fleste konsertene gruppen holdt på Glastonburyfestivalen i 2004.

## Sporliste

### Live-forestilling: Festivalen i Glastonbury (2004)

# *Hysteria*
# *New Born*
# *Sing for Absolution*
# *Muscle Museer*
# *Apocalypse Please*
# *Ruled by Secrecy*
# *Sunburn*
# *Butterflies and Hurricanes*
# *Bliss*
# *Time Is Running Out*
# *Plug In Baby*
# *Blackout*

### Ekstra
#"Fury" - (Konsert på Wiltern Theater, Los Angeles)
#"The Small Print" - (Konsert på Earls Court, London)
#"Stockholm Syndrome" - (Konsert på Earls Court, London)
#"The Groove" - (Konsert i Cincinnati)
#"Riff Rucas" - (Konsert i San Diego)

### Skjulte spor
#"Thoughts of a Dying Atheist" - (Konsert på Wembley Arena)
#"Endlessly" - (Konsert på Wembley Arena)

## Eksterne lenker
*
Bujar Nishani

**Bujar Nishani** (født 29. september 1966 i Durrës i Albania, død 28. mai 2022 i Berlin i Tyskland) var en albansk politiker som var Albanias president fra 24. juli 2012 til 24. juli 2017. 

Nishani ble valgt til president 11. juni 2012 for en periode på fem år av det albanske parlamentet med et alminnelig flertall på 73 av 140 stemmer. 

## Liv og virke
### Bakgrunn og utdanning
Nishani ble født i Durrës i Albania i 1966. Han stammet fra en bektasjittisk familie og var muslim.

I 1988 gikk ut han ut fra krigsskolen Skënderbej i Tirana og i 1996 fortsatte han med masterstudier i California. I 2004 gikk han ut fra Universitetet i Tirana som jurist og bygget på med en master i europastudier i 2005. Han var gift og hadde to barn.

### Politisk karriere
Nishani ble med i Demokratene i 1991 etter kommunismens fall. Han arbeidet som sjef for utenriksrelasjoner i forsvarsdepartementet, deretter som sjef for NATO-forbindelser ved utenriksdepartementet, før han i 1996 ble statsråd for forsvarsdepartementet. Etter at Demokratene tapte parlamentsvalget i 1997 ble han styreleder for en ikke-statlig organisasjon.

I perioden januar 2006 til oktober 2007 var han medlem av Europarådet.

I perioden 2007–2009 var han innenriksminister i Sali Berishas regjering. Deretter var han justisminister og fra 2011 igjen innenriksminister i Sali Berishas andre regjering. 24. juli 2012 forlot han posten som innenriksminister for å tiltre som president.

I 2015 var han på statsbesøk i Bulgaria der bilateralt og regionalt samarbeid ble diskutert, særlig med tanke på handel, økonomi og kultur, migrasjon og statene på Vest-Balkans forhold til europeisk integrasjon.

### Død
Nishani, som led av en autoimmun sykdom som smittet lungene hans, fikk forverret sin tilstand da han ble smittet av covid-19. Han døde i Berlin i Tyskland den 28. mai i en alder av 55 år.

## Referanser


## Eksterne lenker
* 
*
Karibdue

**Karibdue** *(Leptotila jamaicensis)* er en fugl i duefamilien i slekten *[[Leptotila]]*. Den finnes på Caymanøyene, Colombia, Honduras, Jamaica, og Mexico.

## Eksterne lenker
*